**Stjórnarfundur DSÍ 14. febrúar 2019**

Mætt voru: Ólafur Már Hreinsson (ÓMH), Hrannar Már Ásgeirsson (HMÁ), Sandra Baldvinsdóttir (SB) og Jóhann Gunnar Arnarsson (JGA) í gegnum fjarfundabúnað.

1. **Athugasemdir keppnisstjóra.** Farið var yfir athugasemdir frá keppnisstjóra á síðasta dansmóti. Ákveðið var að koma þeim á framfæri við aðildarfélögin.
2. **Kæra til dómstóls ÍSÍ.** Fyrir liggur dómur dómstóls ÍSÍ í máli nr. 2/2019 þar sem DSÍ var sýknað af kröfum kæranda. Ákveðið var að senda aðildarfélögunum hann til upplýsinga. Þá var ákveðið að senda athugasemdir til ÍSÍ vegna afskipta starfsmanns ÍSÍ af ákvörðun stjórnar að hafna skráningu á Íslandsmeistaramótinu 9.-10. febrúar sl.
3. **Skipun stjórnar.** Kjartan Birgisson sagði sig úr stjórn frá 11. febrúar sl. Stjórnin er því ekki fullmönnuð en starfhæf. JGA verður gjaldkeri og SB varaformaður og ritari. Ákveðið var að upplýsa aðildarfélögin um stöðuna.
4. **Breytingar á móta- og keppendareglum (syllabusar).** Farið var yfir umsagnir aðildarfélaga. Samþykkt var að breyta móta- og keppendareglum þannig að leyfilegir syllabusar verða WDSF, ISTD og IDTA.
5. **Val í landsliðið.** Samþykkt var erindi um að bæta Daníel og Sóley í landslið DSÍ, með vísan til 8. gr. reglna um val í landsliðið. Einnig var samþykkt að bæta við Axel og Daryu. SB sat hjá við afgreiðslu þess erindis.
6. **10 dansa mótið í mars.** Farið var yfir ýmis atriði sem varða mótið.

Þannig fram farið.

Sandra Baldvinsdóttir